Onko olemassa yliluonnollinen ulottuvuus, tuntematon maailma?
Onko kuolemanjälkeistä elämää?
Onko enkeleitä olemassa?
Voivatko unemme sisältää viestejä taivaasta?
Voimmeko avata muinaisia yliluonnollisia salaisuuksia?
Ovatko paranemisihmeet aitoja?
Sid Roth on tutkinut yliluonnollista jo yli 35 vuotta.
Liity Sidin mukaan Yliluonnollista! -ohjelmaan.
Hei! Sid Roth tässä.
Tervetuloa maailmaani, joka on luonnollisesti yliluonnollinen.
Vieraani on selvittänyt Hiramin koodin salaisuuden.
Hiram on monelle tuttu nimi Raamatusta, mutta harva ymmärtää, -
että tämä salaisuus, joka on pysynyt salassa liian kauan, -
on avain Jumalan äärimmäiseen mielisuosioon.
Onko kukaan kiinnostunut siitä?
On todella vaikea uskoa, että vieraani Ron Phillips -
oli äänekäs karismaattisuuden ja kielillä puhumisen vastustaja, -
kunnes eräs kohtaaminen muutti hänen elämänsä. Mitä tapahtui?
Olin puhumassa konferenssissa, -
mutta aioin lopettaa palvelutyöni, sillä sydämeni tuntui tyhjältä.
Eräs nainen puhui Pyhästä Hengestä.
Jumala herätti minut keskiyöllä ja kutsui minua nimeltä kolmesti.
Vastasin Samuelin tavoin: "Puhu, Herra, palvelijasi kuulee."
Luin jakeen Ps. 92:11 "...minut voidellaan tuoreella öljyllä."
Sillä hetkellä minut kastettiin Pyhällä Hengellä.
Aloin puhua taivaallisella kielellä. Tämä kuulostaa tyhmältä, -
mutta en pitkään aikaan tiennyt, mitä se oli. Tämä muutti elämäni.
Miksi ihmeessä puhut niin äänekkäästi Israelista?
Mistä se johtuu? ―Kuten tiedät, Raamattu on baptisteille tärkeä.
Uskomme, että se on elävän Jumalan erehtymätön Sana.
Kun Raamattua lukee, siunauksen oppi on heti 1. Mooseksen kirjassa.
Avainjae on 1. Moos. 12:3 -
"siunaan niitä, jotka sinua siunaavat, ja kiroan ne, jotka sinua kiroavat".
Tämä on elämäni perusta, ja minun on sanottava, että se toimii.
Jos siunaamme Israelia emmekä yritä korvata sitä jollakin muulla, -
Kaikkivaltias Jumala avaa elämäämme suuren siunauksen.
Suurin osa sanan 'siunaus' esiintymistä Raamatussa -
on Vanhassa testamentissa. Jos emme ymmärrä, -
että seurakunta on oksastettu Israelin juureen, -
emme koskaan koe siunausten virtaa, jonka Jumala haluaa meille antaa.
Erityisesti nyt. Tämä on suuren siunauksen aikaa.
Siunaus ei kuitenkaan tarkoita vain rahaa ja perheiden liittoutumista.
Se liittyy suureen Pyhän Hengen räjähdykseen ja herätykseen.
Kerro tästä lisää.
Uskon, että elämme syyssateen tuottaman herätyksen -
viimeisten lukujen aikaa.
Aiemmin on jo ollut kaksi syyssateen aikaa.
Syyssateesta puhutaan ensi kertaa 5. Mooseksen kirjan luvussa 11 -
luvatun maan valloittamiseen liittyen.
Vuonna 1886 Azusa-kadun herätyksen aikaan oli tällainen liike.
Samaan aikaan Theodor Herzl kirjoitti juutalaisvaltiosta.
Toinen vaihe oli vuonna 1967 kuuden päivän sodan aikaan.
Silloin nousivat esiin Oral Roberts, Rex Humbard ja Billy Graham.
Oli paljon liikehdintää, mutta Israelista tuli valtio.
Syyssateen herätys on aina liittynyt siihen, että Israel valloittaa maata.
Olemme nyt kolmannessa vaiheessa. Hoosea sanoo syyssateesta: -
"Hän tekee meidät eläviksi kahden päivän kuluttua, -
kolmantena päivänä hän meidät herättää". Tässä olemme nyt.
Tämä ei ole vain herätys, vaan voitelu on niin valtava, -
että sen voima on räjähtävä. Se kääntää maailman ylösalaisin.
Jaakobin kirjeen luvussa 5 on hieno profetia, josta ei koskaan saarnata.
Jaakob kehottaa hajaannuksessa eläviä juutalaisia odottamaan -
kärsivällisesti keväistä ja syksyistä sadetta.
Lopun ajan syyssade liittyy siihen, että juutalaiset palaavat maahansa.
He palaavat nyt Israeliin. ―Niin.
Miksi olet eri mieltä kuin maailma siitä, että Israelin valtio -
kuuluu juutalaisille? Sitä yritetään viedä heiltä lain keinoin.
Se on totta, mutta jakeessa 1. Moos. 12:7 sanotaan: -
"Sinun jälkeläisillesi minä annan tämän maan".
Sama lupaus toistuu läpi koko Vanhan testamentin.
Tuo maa kuuluu juutalaisille. Sitä ei kyseenalaisteta missään, -
mutta he eivät ole aina hallinneet sitä, vaan ovat joutuneet synnin takia -
lähtemään sieltä joksikin aikaa. Raamattu sanoo kuitenkin selvästi, -
että Israel omistaa enemmän maata kuin sen hallinnassa nyt on.
Sanot, että näinä viimeisinä aikoina on todella tärkeää olla samalla linjalla -
Jumalan kanssa. Mitä se tarkoittaa?
Se tarkoittaa, että olemme samaa mieltä siitä, mitä Jumala on sanonut.
Jos olen samaa mieltä myös Israelista, olen oikeassa paikassa.
Voin kertoa kokemuksesta, että se tuo suuren siunauksen, -
ei vain taloudellista hyvää, vaan myös terveyttä ja ilmoituksen Jumalalta.
Raamattua ei voi tutkia kunnolla, ellei usko, että Israelilla -
on oikeus maahansa eikä ymmärrä, että uskomme juuret ovat Israelissa.
Kristityt tuntuvat pitävän ääripäistä. Israelin suhteen toinen ääripää on, -
että rakastamme juutalaisia ja Israelia niin paljon, -
että alamme uskoa, että on olemassa kaksi liittoa, -
toinen juutalaisille ja toinen kaikille muille, -
mutta Raamattu ei opeta näin. Ei ole raamatullista uskoa, -
että juutalaiset pääsisivät taivaaseen vain vanhan liiton perusteella.
Mitä sanoisit näin uskoville? ―Se ei ole totta. Täytyy syntyä uudesti.
Jeesus sanoi niin juutalaiselle Nikodemokselle. Hän ei sanonut, -
että vanha liitto riittäisi.
Uskon, että näinä viimeisinä aikoina näemme valtavan sadonkorjuun.
Roomalaiskirjeen luvut 9―11 käsittelevät Israelia!
Toinen ääripää taas on väittää, että seurakunta on korvannut Israelin.
Se on silkkaa valhetta.
Se on hajaannusta aiheuttavin ja sietämättömin nykyajan opeista.
Valitettavasti monet ystäväni, jotka käsittääkseni ovat uskovia, -
mutta kannattavat reformaatioteologiaa, uskovat, -
että seurakunta on uusi Israel. Seurakunta on Israelin laajennus.
Meidät on oksastettu Israeliin, ja jakeen Ef. 2:15 mukaan -
meidät on luotu yhdeksi uudeksi ihmiseksi mutta emme korvaa Israelia.
Me kaikki tarvitsemme Messiasta. ―Lue Roomalaiskirjeen luvut 9―11, -
niin et voi mitenkään tulla tuohon väärään johtopäätökseen.
Osa teistä ei meinaa pysyä tuolillaan, koska haluaisi jo kuulla -
Hiramin koodiin liittyvästä valtavasta siunauksesta.
Toiset taas ajattelevat, että Hiram oli foinikialainen kuningas.
Mikä hänessä nyt on niin ihmeellistä? Kerro siis, kuka Hiram oli, -
mitä tiedämme hänestä ja mikä salaisuus Hiramin koodiin liittyy.
Hiramin ympäröi salaisuuden verho. Hänestä ei tiedetä paljoakaan.
Hänen hautansa ja jäänteet hänen rakentamistaan rakennuksista -
ovat yhä Libanonin ja Syyrian alueella. Foinikialaiset olivat merenkävijöitä.
Jostain syystä Hiram rakensi talon kuningas Daavidille.
Daavidin kuoltua hän auttoi Salomoa temppelin rakentamisessa, -
ja he kävivät keskenään kauppaa ja laskivat laivoja yhdessä vesille.
Se on ihmeellistä, mutta vielä ihmeellisempää on, -
että kun Hiram Raamatun mukaan auttoi kahta Israelin kuningasta -
ja samalla siunasi Israelia, -
se vaikutti häneen voimakkaasti. Mitä vaikutuksia sillä oli?
Aivan kuin nykyisinkin, useimmat naapurikansat vihasivat juutalaisia.
Vain tämä yksi kansa suhtautui heihin ystävällisesti, -
ja siitä oli suuret seuraukset. He opettivat israelilaiset purjehtimaan.
Tuohon aikaan he tekivät sopimuksen Salomon kanssa -
ja laskivat vesille laivoja, jotka palasivat kolme vuotta myöhemmin.
Ne toivat mukanaan Ofirin kultaa ja rikkauksia kaikkialta maailmasta.
Tiedämme, että Salomosta tuli hävyttömän rikas.
Myös foinikialaisten valtakunnasta tuli hävyttömän rikas.
Rebekka, Raakel ja spitaalinen Laaman olivat Syyrian foinikialaisia.
Miksi Jeesuskin kohtasi Syyrian foinikialaisen naisen, -
joka tuli uskoon?
Siunaukset siis siirtyvät sukupolvelta toiselle? ―Niin.
Jos ajatellaan omaa maatamme, Amerikan Yhdysvaltoja, -
uskon, että vaikka maassamme on paljon pieniä vikoja, -
olemme maailman siunatuin kansa. Siihen on hengelliset syynsä.
Miksi USA:ta on siunattu? ―Ensinnäkin vapaussodan aikana -
yksi juutalainen mies rahoitti koko sodan.
Ilman häntä ei olisi koko USA:ta, koska ei olisi ollut varaa ostaa aseita.
Katsotaan dollarin setelissä oikealla olevaa suurta sinettiä.
Siinä on kotkan siivet, joiden yläpuolella on Daavidin tähti.
George Washington uskoi jakeeseen Ilm. 12:14, jonka mukaan -
Israel viedään turvaan kotkan siivillä. USA olisi turvapaikka juutalaisille, -
ja meitä onkin siunattu. Muistetaan myös, että vuonna 1948 -
Harry Truman vahvisti Israelin itsenäisyyden vain 15 minuuttia -
itsenäisyysjulistuksen jälkeen. Katsokaa, miten USA:ta on siunattu.
Trumanista aina Ronald Reaganiin asti taloutemme on kasvanut, -
paitsi muutaman presidentin aikana, joiden nimiä en halua mainita.
Uskon, että tuo siunaus johtui siitä, että USA on tukenut Israelia.
Ajatelkaa myös sodanjälkeisiä paranemisherätyksiä Amerikassa.
Yliluonnollisesta herätyksestä on aina jotain seurauksia.
Jumala on myös säätänyt, -
että siitäkin on seurauksia, jos jokin maa kääntyy Israelia vastaan.
Hän sanoo siunaavansa niitä, jotka siunaavat Israelia -
ja kiroavansa ne, jotka kiroavat sitä.
Mutta tapahtuipa USA:lle mitä tahansa, -
sinä ja perheesi voitte saada siunauksen. Kohta saat kuulla, -
mitä siunauksia Hiramin koodin ymmärtäville ihmisille on luvassa.
Yliluonnollista! jatkuu pian.
Monet ohjelman katsojat ovat kokeneet ihmeitä ja parantumisia.
Pelkäsin yliluonnollista. Ohjelma ja materiaalinne muuttivat asian.
En pelkää enää ja uskon saaneeni ilmestyksen Jumalalta.
Jos ohjelma on koskettanut sinua, -
kerro siitä meille osoitteessa www.sidroth.org/praise.
Monet ohjelman katsojat ovat kokeneet ihmeitä ja parantumisia.
Sydämeni oli murtunut, olin työtön ja elin päivärahalla, -
mutta katsottuani ohjelmaasi en voi kuin iloita.
Jumala poistaa talouteni kirouksen.
Jos ohjelma on koskettanut sinua, -
kerro siitä meille osoitteessa www.sidroth.org/praise.
Jos pidät ohjelmistamme, voit katsoa niitä arkistostamme -
kellon ympäri, joka päivä, -
tietokoneellasi, älypuhelimellasi, iPadin tai tabletin kautta.
ISN varustaa sinut olemaan normaali -
Raamatun tarkoittamalla tavalla.
Kaikki tämä osoitteessa www.SIDROTH.org/ISN
Monet ohjelman katsojat ovat kokeneet ihmeitä ja parantumisia.
Paranin ohjelman ylistyksen aikana.
Kärsin vuosia niveltulehduksesta ja kivuista oikeassa polvessa.
Katsoin ohjelman uudestaan ja uskon, että paranen niskakivusta, -
joka tuli autokolarissa vuosia sitten. Kiitos Sid, että annat Hengen toimia!
Jos ohjelma on koskettanut sinua, -
kerro siitä meille osoitteessa www.sidroth.org/praise.
Hän itse on rauhamme, joka yhdistää juutalaiset ja pakanat.
Hän rikkoi meitä erottavan muurin -
luodakseen itsensä kautta yhden uuden ihmisen.
Yliluonnollista! jatkuu.
Saat valtavan siunauksen, kun ymmärrät kaiken Hiramin koodista.
Puhuimme kahdesta sen seurauksesta, herätyksestä -
ja siunauksesta sinulle ja perheellesi. Kerro siitä nuoresta pastorista.
Hän oli Eric Clark Hilton Headin alueelta ei kovin kaukana täältä.
Hänellä oli ollut paljon vaikeuksia, ja hän tuli konferenssiimme -
viitisen vuotta sitten ja sai siellä profeetallisen sanan.
Hän palasi kotiin ja perusti seura- kunnan, joka kokoontui vuokratiloissa.
Poikani meni käymään siellä ja sanoi, että minun pitäisi puhua heille.
Menin sinne lopettamaan kokouksen.
Kun nousin puhumaan, sanoin, etteivät he jäisi vuokratiloihin.
Sanat vain tulivat suustani Pyhän Hengen ja enkelien käskystä.
Meillä oli hieno kokous. Pari kuukautta myöhemmin Eric soitti ja kysyi, -
mitä hänen pitäisi tehdä, jotta seurakunta saisi siunauksen, -
niin kuin olin heille luvannut. Kysyin, tukivatko he Israelia millään tavalla.
Hän sanoi uskovansa siihen, muttei tehnyt asialle mitään.
Sanoin, että he voisivat tukea jotakin Israelissa toimivaa järjestöä.
He alkoivat tukea Israelia 150 dollarilla kuussa. Se on alku.
Eräänä päivänä poikani soitti ja kertoi saaneensa puhelun Ericiltä.
Ericin luo oli tullut erään pastorin poika.
Hänen isänsä oli rakentanut kirkkorakennuksen ja kuollut sitten.
Seurakunnan toiminta oli loppunut. Rakennusten arvo oli pari miljoonaa.
Hän antoi Ericille avaimet ja sanoi, että heillä oli velkaa 400 000 dollaria.
He saisivat tilat, jos hoitaisivat velan. Se oli vähemmän kuin -
nykyisen kirkkorakennuksen vuokra. Tämä tapahtui puolessa vuodessa.
Miten siunaus on vaikuttanut sinuun? Elintasosi on noussut.
Kun aloin todella ymmärtää tätä asiaa ja opettaa siitä, -
aloimme tehdä matkoja Israeliin.
Ne eivät ole vain turistimatkoja. Rakastamme Israelia ja tuemme sitä.
Minulla ei ole velkaa. Kaikki lapseni ovat uskovia ja palvelevat Herraa.
Poikani valmistui juuri tohtoriksi. Hän tuli uskoon 10 vuotta sitten.
Hänellä on kutsu, ja hän palvelee seurakuntaamme.
Hän jatkaa työtämme. Tyttäreni asuu Knoxvillessä, -
työskentelee seurakunnassa ja on siellä todella aktiivinen.
Kuulen usein pastoreista, jotka ovat ymmärtäneet tämän asian, -
mutta Ron on opettanut näitä periaatteita seurakunnalleen.
Toimivatko ne tavallisilla ihmisillä yhtä hyvin kuin palvelutyössä?
Kyllä. Tämä on yhtä tärkeä asia kuin kymmenysten antaminen, -
josta puhutaan jakeessa Mal. 3:10. Jumala lupaa avata taivaan akkunat -
ja vuodattaa siunauksen. Tuokin Sana tulee meille juutalaisten kautta.
Yksi parhaista ystävistäni on rakennusurakoitsija.
Kun hän todella alkoi kylvää seurakuntaamme -
ja tukea työtämme niin Israelissa kuin muuallakin, -
hän alkoi saada rakennettavakseen miljoonien dollarien arvoisia taloja.
Häntä on todella siunattu. Erään toisen miehen ura -
ei ollut oikein lähtenyt nousuun, mutta sitten hän sai ylennyksen, -
vaikka oli kokemattomampi kuin kaksi kollegaansa.
Tästä on niin paljon esimerkkejä. ―Olisipa meillä enemmän aikaa.
Puhut Iisakin avaimesta. En ole kuullut opetusta siitä. Kerro siitä.
Iisak kylvi siemenen peltoon nälänhädän aikana.
Se kuvaa hyvin aikaamme. Erityisesti keskiluokka on kovilla.
Sosiaaliturvaakin heikennettiin ensi kertaa tänä vuonna ihmisiltä, -
joilla on jo vaikeaa. Rahasta tuntuu olevan pulaa.
Juuri tällaisena aikana Iisak kylvi Gerarissa -
ja sai pellostaan satakertaisen sadon. Iisak on lupauksen poika.
Uskon, että vaikeina aikoina meidän tulee kylvää seurakuntaamme.
Ihmiset antavat almuja köyhille ja haluavat auttaa heitä.
Jumala lupaa korvata ne rahat yhden suhteessa yhteen.
Kylväminen taas on sijoittamista työhön, joka on hyvää maaperää, -
silloin, kun meillä on vaikeaa. Siitä tulee satakertainen sato.
Jumala ei koskaan pyydä meitä antamaan jotain, jota meillä ei ole, -
mutta jos vain pystyt, kylvä hedelmälliseen palvelutyöhön -
silloin, kun elämässäsi on vaikeaa. Silloin saat suuren sadon.
Uskon, että jos rukoilet katsojien puolesta, he alkavat toimia -
siunauksen periaatteiden mukaan, ja heidän elämänsä muuttuu.
Isä, Jeesuksen Kristuksen, Nasaretilaisen nimessä -
muuttukoot sanamme tuleksi, voitelun öljyksi ja uudeksi viiniksi.
Herra, vuodata nyt yllemme ihmeellinen siunaus ja mielisuosiosi.
Anna ohjelman katsojien saada ei vain tietoa, -
vaan voitelun ja mielisuosion. Anna heidän päästä eteenpäin elämässä.
Anna heidän ymmärtää, mitä tarkoittaa Iisakin voitelu -
ja alkaa kylvää palvelutyöhön, joka tuottaa hyvää hedelmää.
Auta heitä pääsemään eroon opista, joka ei tue Israelia.
Auta heitä tukemaan järjestöjä, jotka tukevat Israelia.
Rukoilen, Herra, että vuodatat yllemme siunauksen ja suosiosi, -
ei 10 vuoden päästä, vaan päivien tai viikkojen kuluessa.
Anna joidenkin heistä kokea ihmeitä jo tänään, -
Jeesuksen Kristuksen nimessä. Rukoilemme rauhaa Jerusalemiin -
ja niin juutalaisten kuin ei-juutalaisten pelastumista. Aamen.
Raamattu sanoo, että jos rukoilemme rauhaa Jerusalemiin, menestymme.
Elämä on aina liikkeessä.
Ihmiskunta rakentaa, kasvaa, -
liikkuu ja kehittyy.
Kaoottisten rutiinien keskellä on helppo unohtaa, -
että elämän sekasotkun keskellä yksi asia ei muutu.
Kun kohtaamme vaikeuksia, -
voimme turvata muuttumattoman Jumalan lupauksiin.
ELÄMÄ MUUTTUU. JUMALAN SANA PYSYY SAMANA.
PARANTAVAT KIRJOITUKSET
LISÄTIETOJA RUUDULLA NÄKYVÄSTÄ OSOITTEESTA
Hän itse on rauhamme, joka yhdistää juutalaiset ja pakanat.
Hän rikkoi meitä erottavan muurin -
luodakseen itsensä kautta yhden uuden ihmisen.
Ensi viikolla ohjelmassa: -
Vieraani on huippukardiologi, muttei ihan tavallinen lääkäri.
Hän rukoilee leikkaussalissa yliluonnollisilla kielillä.
Hän rukoilee leikkaussalissa kuolleiden puolesta, ja he heräävät.
Jumala ohjaa häntä leikkaussalissa, ja se pelastaa ihmisten hengen!
Sellaisesta lääkäristä minä pidän!
Lahjoitustenne ansiosta Sid voi lähettää ohjelmaa jatkuvasti -
ja jakaa juutalaisille evankelioivaa kirjaansa.
Suomennos: Anni Lähteenmäki